ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

...ต้นกล้า
“กว่าต้นไม้จะเติบใหญ่ ต้องผ่านแดดผ่านฝน กว่าคนจะเติบโตต้องผ่านการเคี่ยวกรำ ฝ่าฟันอุปสรรคมากมาย”
...l...ปี่กลองไมโครไฟแนนซ์กำลังเชิดแล้ว หน้าบทแรกถูกนำร่องโดยธนาคารเพื่อการเกษตรและสหกรณ์การเกษตร (ธ.ก.ส.) ที่ตั้งแผนกธนาคารคนจนขึ้นมาโดยปันเงินออกมานำร่อง 6,000 ล้านบาท เพื่อปล่อยกู้ให้กับคนไทยกว่า 13 ล้านคนยังเข้าไม่ถึงแหล่งเงิน งานนี้ กรณ์ จาติกวณิช รมว.คลัง ในฐานะประธานกรรมการธ.ก.ส. สั่ง ลักษณ์ วจนานวัช ผู้จัดการธ.ก.ส. ให้ฟูมฟักเป็นกรณีพิเศษ 
...l...โดยขอให้ลักษณ์เร่งคลอดออกมาให้บริการประชาชนภายในเดือนมิ.ย.นี้ พี่น้องไทยจะได้ลืมตาอ้าปาก ไม่ต้องโดนโขกโดนรีดจนกระเป๋าฉีก เพราะดอกเบี้ยแพงหูตูบ 2030% แต่มากู้ที่นี่เขาคิดดอกเบี้ยแค่ 12% เท่านั้น รีบเข็นออกมาด่วนนะนายกรณ์
...l...ฟากปลัดสถิตย์ ลิ่มพงศ์พันธุ์ ปลัดกระทรวงการคลัง ที่นั่งควบตำแหน่งประธานกรรมการธนาคารกรุงไทย ความคิดฉับไวใช้กรุงไทยเป็นแหล่งเงินชุดใหญ่ สร้าง “กัมปะโด” ให้ครอบคลุมทั่วไทย กะปล่อยกู้ให้กับกลุ่มสหกรณ์ สัจจะออมทรัพย์ ธนาคารชุมชน ที่กระจัดกระจายอยู่ทั่วไป แต่ไร้คนเหลียวแล ใครต้องการเงินไปปล่อยกู้มาได้ที่ธนาคารกรุงไทย ปลัดสถิตย์พร้อมจัดให้ แถมท้ายด้วยการสั่งเจ้าหน้าที่ไปสอนการสร้างระบบบัญชีและการควบคุมหนี้ รอบบัญชีรับจ่ายให้ งานนี้เจ้าพ่อ เจ้าแม่เงินกู้ เจอคู่แข่งซะแล่ว...
...l...ในที่สุด นิพัทธ พุกกะณะสุต กรรมการตลาดหลักทรัพย์แห่งประเทศไทย อดีตรองปลัดกระทรวงการคลัง และอดีตอธิบดีกรมธนารักษ์ ก็เจอตอจนได้ เมื่อกรณ์จิกไม่ปล่อย ทำหนังสือสอบถามไปยังตลาดหลักทรัพย์ ว่าคุณสมบัติขัดกับกฎกติกาขององค์กรหรือไม่ สิ่งที่ได้รับกลับมาคือคุณสมบัติไม่เหมาะสมเจ้าค่ะ เพียงแค่นี้เผือกร้อนก็ถูกโยนใส่ในมือของ วิจิตร สุพินิจ ประธานกรรมการก.ล.ต. ผู้ทำหน้าที่คัดสรรกรรมการตลาดหุ้นจนมือแทบลวก ขืนถือหางนิพัทธไว้ต่อไป ตำแหน่งตัวเองก็คลอนแคลน
...l...อย่าลืมว่า เรื่องนี้ กรณ์เคยลุยตรวจสอบความไม่โปร่งใสเรื่องการสรรหากรรมการตลาดหลักทรัพย์ตั้งแต่สมัยเป็นฝ่ายค้านในรัฐบาลสมัคร สุนทรเวช อดีตนายกรัฐมนตรี และมีนพ.สุรพงษ์ สืบวงศ์ลี เป็นอดีตรมว.คลัง 
...l...ผ่างๆ แม้บริษัท ทุนธนชาต จะเสนอราคาประมูลซื้อหุ้นธนาคารนครหลวงไทยเพียงเจ้าเดียว ในสนนราคาน่าตกใจ หุ้นละ 31.60 บาท แต่ล่าสุดคณะกรรมการกองทุนฟื้นฟูฯ สั่งการให้บริษัทที่ปรึกษาคือ บลจ.กรุงไทย ไปเจรจาขอเพิ่มราคาอีกกะติ๊ดหนึ่ง เพื่อจะได้พ้นข้อครหาว่าขายให้เพียงเจ้าเดียว เสี่ยบันเทิง ตันติวิท เจ้าขาอย่าเหนียวเงินเล้ย เพิ่งขึ้นอีก 1020 สตางค์ แต่ได้แบงก์ใหญ่ไปครองนั้น คุ้มแสนคุ้มนะจะบอกให้